Sun syliis riennän, Jeesus
Sun turviis, Jeesus, kiiruhdan
 Mä vainain, tuskain tieltä,
 Kuin lapsi äidin helmahan,
 Kuin heikko turvaan vahvemman.
 Sun syliis riennän, Jeesus,
 Kun surut painaa mieltä.

 Kun siipeis suojass’ olla saan,
 Ei vaarat vahingoita,
 Ei risti raskas painollaan
 Saa sielun rauhaa rikkumaan.
 Sun sylissäsi, Jeesus,
 Ei viettelykset voita.

 Oi etten koskaan helmastas
 Hetteille synnin haipuis,
 En kyllästyisi sanahas,
 En halvaks katsois neuvojas!
 Mua ohjaa, auta, Jeesus,
 Niin etten syntiin taipuis!

 Mut jos saa halut harhaan mun,
 Mua älä sinne jätä!
 Sä paina pelkos sieluhan,
 Niin että teitän kauhistun!
 Mua älä hylkää, Jeesus,
 Vaan etsi eksyvätä!

 Mä mailman merta vaellan,
 Sä ristis viitaks anna!
 Sä tunnet juonet kiusaajan,
 Sä huomaat aallon uhkaavan:
 Sa sylissäs, oi Jeesus,
 Mua vaarain yli kanna!